
Cuely n Wever-Ürveş 


PROME MINISTER 


Mensensmokkel Aruba (CMMA) 
PROME MINISTER A ELABORA RIBA E CAMPANA 
'NO CAY DEN TRAMPA' 


Diahuebs 31 di augustus mainta, durante Conferencia di Prensa 
di Gobierno di Aruba, Prome Minister Evelyn Wever-Croes 
hunto cu Directora di Coordinatie Centrum Mensenhandel 
Mensensmokkel Aruba (CMMA), señora Jeanette Baars, a 
elabora riba e topico di traficacion di hende. CMMA ta hopi 
activo den esaki y ya ta diferente biaha den conferencia di 
prensa a elabora riba e topico pa mustra e importancia di esaki 
den nos comunidad. “Aruba ta un pais vulnerable pa e tipo di 
abusonan aki y niun ciudadano di nos pais kier pa e tipo di 
cosnan aki pasa riba nos baranca”, Prome Minister a expresa. 


E enfasis di e conferencia di prensa di diahuebs mainta ta 
basa riba e aspecto di enseñansan na nos hobennan y e 
rol di mayornan den esaki. Siman pasa, CMMA a lansa un 
aspecto nobo den e pakete di enseñansa riba Mensenhandel 
Mensensmokkel. E campaña aki, 'No Cay Den Trampa', ta 
hopi importante pa enseñansa, pa nos hobennan y mayornan 
pasobra tin preocupacionnan pa e siguridad digital di nos 
hobennan cu ta hopi online. 


Nos hobennan ta un grupo hopi vulnerabel, no solamente na 
Aruba, sino mundial, pa loke ta e fenomeno di traficiacion online 
di hende. Uzo di medionan online ta creciendo mas y mas den 
nos hobennan. Muchanan y hobennan, pa medio di internet 
ta wordo recruta asina via medionan social y plataformanan 
online di dating na unda mucha y hobennan ta duna mas 
informacion di nan mes, cu detayenan di nan ubicacion y unda 
nan ta biba entre otro. Informacionnan aki hopi biaha ta cay 
den mannan di hendenan cu tin mal intencion. 


Tambe e tendencia di abusonan sexual y otro tiponan di abuso 
virtual ta creciendo. Hobennan ta post potret y videonan y 
esakinan ta wordo bendi y rebendi rond di mundo. Ta hopi 
importante pa na Aruba tambe nos pone hopi atencion na e 
problema aki, na e riesgonan y peligernan di internet. 


“Nos no kier haci un alerta solamente na nos hobennan, pero 
awe mi kier haci un apelacion especial na tur mayor. Como 

mayor nos kier e miho pa nos yiunan. Nos kier proteha y 
defende nan di tur cos malo cu tin eyfo”, Prome Minister a 
enftisa. 


Prome Minister a enfatisa cu e comunicacion entre mayor y 
yiunan, pa logra esaki, ta hopi importante. Y esaki mester ta 
asina tambe ora ta trata di cosnan online manera internet, 
Whatsapp y otro medionan social. Por ripara cu tin hopi 
mucha ta sinti nan mes hopi insigur y of tin hopi berguensa 
y no tin curashi pa papia di e cosnan aki. “Pa e motibo aki, 
ta importante pa abo, como mayor, keda monitorea y si nota 
cambio di comportacion den bo yiu, papia cu ne pa saca afo 
kico por ta pasando cu ne, sperando cu nunca e lo bira victima 
di algo asina. Mayornan tin e papel importante aki pa hunga 
den bida di nan yiunan. CMMA, ta percura tambe pa hunto 
cu docentenan y trahadonan social pa tin mas atencion riba 
esaki pa nos muchanan. Pero mi ta haci un apelacion na 
mayornan pa hunto nos cera cabes pa percura pa protehe nos 
muchanan”, Prome Minister a remarca. 


E Campaña di CMMA 'No Cay Den Trampa' ta pa conscientisa 
nos hoben y mayornan di e risiconan di e mundo digital. Pa 
haya mas informacion di e campaña aki, por bishita e website 
di CMMA www.cmaaruba.com. 

“Ban refleha riba kico nos por haci miho pa salbaguardia e libertad 
di prensa cu nos ta goza di dje na Aruba” 


Diabierna dia 1 di September, mundo ta celebra Dia di Prensa. 
Trabou di prensa ta hopi importante y no ta tur ora e ta facil pa 
yega na informacion cu nan kier. Den nomber di Gobierno di 
Aruba, Prome Minister Evelyn Wever-Croes ta expresa respet, 
aprecio y admiracion pa esnan cu ta tuma e trabou aki na serio. 


“E trabou di prensa ta e forma di comunica entre, por ehempel 
Gobierno y su comunidad. 

Sin prensa esaki no ta posibel. Nos ta biba den un comunidad 
na unda cu transparencia tin prioridad. Transparencia y 
comparti tur informacion ta loke mester ta e punto principal 
den comunicacion di un Gobierno cu su pueblo. Pa Gobierno 
di Aruba, esaki ta nos meta, nos vision y nos compromiso, pa 
comparti mas informacion posibel cu tur hende pa tur ta bon 
informa”, Prome Minister a expresa. 


Un bon ehempel di exito ta e comunicacion di 
Gobierno pa comunidad durante e tempo di [5 
Covid. Comunicacion tabata e parti principal 
cu conduci cu Aruba tabata asina exitoso. 
Esaki tambe ta danki na prensa. Dia 1 di 
September ta un dia pa nos para keto, na e 
trabou importante aki di prensa, y pensa kico 
nos por haci pa haci e trabou aki un poco mas 

miho. | 


Libertad di prensa ta un libertad, un derecho 
fundamental cu un pais tin. Tambe e por 
wordo poni na riesgo, si e no wordo aplica 
responsabelmente. Na momento cu prensa 
no ta haci uzo di e derecho aki na un manera 
responsabel, e ora ta pone nan propio 


di prensa. “Pues si nos pone den concepto, na Aruba nos ta 
bendiciona, nos tin bon medionan di prensa cu por transmiti 
bon informacion, pero nos tambe ta mira e riesgonan cu por 
tin si haci mal uzo di e poder importante cu ta e libertad di 
prensa”, Prome Minister a remarca. 


Prome Minister ta haci un apelacion na tur ciudadano, sea ta 
traha den prensa of no, pa refleha riba kico nos por haci miho 
pa salbaguardia e libertad di prensa cu nos ta goza di dje aki 
na Aruba, pa nos ta sigur cu nos no ta perde nunca. 


“Den nomber di Gobierno, masha pabien, danki pa e 
cooperacion. Dios bendiciona boso pa sigui haci e trabou 
importante aki”, Prome Minister a expresa. 


PRESUPUESTO 2024 A WORDO FIRMAYLO 

WORDO ENTREGA DIABIERNA AWO DIA 1 DI 
SEPTEMBER NA PARLAMENTO 


E Presupuesto tin un surplus cu ta necesario pa mehora e finansa 


publico di nos Pais 


responsabilidad como Minister di Finansa hunto cu su ekipo di 
profesionalnan a bin ta traha pa drecha y sana e finansa publico 
di nos Pais Aruba. Atraha den consulta continuo cu institutonan 
internacional manera e.o. IMF, Banco Mundial pa asina haya 
e conseho y guia pa mehora nos presupuesto nacional, como 
tambe a bin ta traha di cerca cu e supervision financiero di 
CAFT y e acuerdonan den Landspakket. Tabata trabaonan cu 
a exigi hopi esfuerso y dedicacion pa por yega cada bes na un 
miho resultado. Ademas a bin ta traha na productonan nobo 
hunto cu e presupuesto pa asina brinda mas informacion y 
transparencia na Parlamento di Aruba y comunidad. 


Abin ta presenta cada kwartaal e Uitvoeringsrapportages URK, 
e Nota di Comienso di Aña y e Cambio di Presupuesto, asina 
brindando mas splicacion con e fondonan publico ta wordo 
usa. Minister di Finansa y su ekipo di expertonan a bin ta traha 
pa baha e debe di Pais Aruba, aumenta nos entrada y yega na 
surplus cual ta necesario pa por mehora nos finansa publico, 
contrario na gabinetenan anterior cu a hiba un maneho cu 
presupuestonan ficticio y deficit hopi grandi cu hinca nos pais 
den debenan astronomico cu tur e consecuencia cu esaki a 
trece cune. Na 2020, e logra cu por a presenta un presupuesto 
cu un surplus, pero e pandemia a ocasiona cu e situacion a 
cambia totalmente. Pero apesar di esey a sigui traha duro 

y den menos cu 3 aña ta logra presenta un presupuesto cu 
surplus na 2023. Pa e presupuesto pa aña 2024 e trabaonan 
a wordo haci y a cana su procedura pa awe por a keda cla cu 
por a firma Presupuesto 2024 pa Pais Aruba. 


Esaki lo wordo entrega diabierna awor di 1 di september 
2023 na Parlamento di Aruba y asina por inicia e ciclo di su 
tratamento den Parlamento. Minister di Finansa ta indica cu 
esaki ta e di dos presupuesto di nos Pais cu ta wordo entrega 
na tempo conforme ley, y e di dos presupuesto cu ta conta 
cu un surplus. Presupuesto 2024 ta wordo acompaña pa un 
producto nobo, cual ta Nota di Presupuesto 2024. Esaki ta duna 
un bista en general di e contenido di Presupuesto 2024 y ta 
yuda Parlamento compronde miho con e presupuesto ta hinca 
den otro. Como tambe esaki ta mas transparencia financiero 
pa pueblo. E presupuesto lo wordo entrega diabierna awor 
na Presidente di Parlamento y despues Minister di Finansa 
lo tin un conferencia di prensa pa brinda mas informacion y 
splicacion tocante Presupuesto 2024. E mandatario ta gradici 
su coleganan minister y e team di experto di Gobierno di Aruba 
cu a traha incansabel y ta demostra tur dia nan amor pa Aruba. 
Minister Xiomara Maduro ta kere den Aruba, e mandatario ta 
kere den e potencial di nos hendenan y ta gradici Dios semper 
pa e sabiduria, forza y pasenshi cu su persona ta bendiciona 
cun'e. 


Aruba como parti di Reino Hulandes ta ricibi cooperacion 
valioso for di e Union Europeo. Durante su bishita, Sr. Rene 
van Nes, kende ta e hefe di delegacion di Union Europeo 
estaciona na Guyana, a forma parti di diferente reunion 
informativo, como tambe inspeccion di proyectonan andando, 
manera construccion di SISSTEM na Universidad di Aruba. 


Sr. van Nes a inicia su bishita cu un reunion hunto cu Minister 
President, sra. Evelyna Wever-Croes y minister Geoffrey 
Wever di Asuntonan Economico, Comunicacion y Desaroyo 
Sostenibe, caminda a enfoca riba e importancia pa nos pais 
keda mantene e relacion di cooperacion cu UE, ricibiendo 
ayudo financiero pa realisa proyectonan importante pa nos 
sostenibilidad y futuro. 


Un di e puntonan cardinal di e bishita di sr. van Nes ta pa bishita 
Universidad di Aruba y e area di renobacion di Maria Convent. 
Aki a observa e avancenan den e trabounan di renobacion 
riba e edificionan historico, cual den futuro cercano lo fungi 
como e facultad nobo di STEM na Universidad di Aruba (of 
SISSTEM). E proyecto di renobacion y inversion den e facultad 
nobo di Universidad di Aruba tin un balor agrega pa Aruba y su 
educacion. Esaki ta wordo financia door di Union Europeo, cual 

entre otro, ta e proyecto di mas grandi actualmente tumando 
luga cu ta ser financia pa UE. 


Sr. van Nes tambe a bishita Fundacion Parke Nacional Aruba, 
caminda a ricibi informacion di e proyectonan di RESEMBID 
cual tambe ta ser financia via di e fondonan Europeo. 
Proyectonan actualmente andando, manera 'Turning the Tide', 
ta financia pa RESEMBID, y ta sumamente importante pa 
enfrenta e retonan den desaroyo sostenibel y preservacion di 
nos ecologia. Parke Arikok den pasado a wordo financia door 
di Union Europeo, y ta ilustra ki diferencia positivo esaki por 
haci, mirando e funccion e importancia cu FPNA ta significa pa 
Aruba. 


“Nos ta contento cu e bishita di Sr. Rene Van Nes, y ta spera cu 
cooperacion entre Aruba y e UE ta keda estrecho, pa nos por 
realisa mas meta den e area di conservacion y sostenibilidad. 
Proyectonan manera e esnan di RESEMBID, of renobacion di 
Maria Convent y inversion den un facultad nobo di Universidad 
di Aruba ta dificil — vooral den e temporada aki — sin e tipo di 
cooperacionnan aki cu Aruba tin cu UE. Nos ta sumamente 
agradecido pa e cooperacion valioso aki”, minister Geoffrey 
Wever ta comenta. 


esposa Dilailah Croes a celebra cumpleaños di nan bisiña y bon 
amigo Sr. Boei Kock. Sr. Kock a cumpli e bunita y respetuoso 
edad di 83 aña. 


Den un dushi esfera familiar na cas di pueblo na Noord, Sr. 
Kock a celebra su fecha natal rondona pa su yiu-, nieto- y 
bisanietonan. Sr. Boei Kock ta un persona masha keri den 
pueblo, un hende di tur hende. Minister Endy Croes ta desea 
Papa Boei Kock hopi bendicion y hopi aña mas di bida y salud! 
Masha pabien! 

MINISTER ENDY CROES TA GRADICI SAN 
NICOLAS BUSINESS ASSOCIATION PA CONTRIBUI 
DEN E DESAROYO DI SAN NICOLAS 


Diaranson ultimo, Minister di Enseñansa y Deporte Endy 
Croes hunto cu Prome Minister Evelyn Wever-Croes, Minister 
Glenbert Croes, Minister Geoffrey Wever, Parlamentario Alvin 
Molina y demas invitadonan tabata presente na e cumbre na 
St. Theresita Center San Nicolas. Esaki di dos aña cu San 
Nicolas Business Association (SNBA) ta organisa e evento aki, 
unda ta brinda e inversionistanan un espacio pa presenta nan 
proyecto cu e meta pa stimula inversion y atrae inversionista 
den e bario di San Nicolas. 


Un total di 14 inversionista a presenta nan proyecto durante e 
evento aki. Minister Endy Croes ta duna palabra di elogio na 
tur inversionista cu a presenta nan proyecto diaranson ultimo 
y ta felicita SNBA pa e tremendo iniciativa aki. Masha danki pa 
contribui den e desaroyo di San Nicolas. 

Cursonan di Enseñansa pa Empleo a inicia cu un gran acogida 


INTERES DI COMUNIDAD PA FORMA PARTI 
DI E CURSONAN DI ENSEÑANSA PA EMPLEO 

Manera ta conoci, dialuna ultimo, Enseñansa pa Empleo a 
cuminsa cu varios curso pa e siguiente lunanan. Señor Francis 
Trimon, cu ta e Horeca Program Manager na EPE, a indica cu 
e interes di pueblo pa busca un miho futuro ta halto, mirando 
cu e cursonan cu a caba di cuminsa ta practicamente yen. 


Minister di Labor Glenbert Croes tambe ta contento di mira 
e interes grandi cu tin pa forma parti di cursonan brinda pa 
EPE, ya cu esaki ta e yabi, pa mañan tur e studiantenan aki 
ta bon prepara pa drenta e mercado laboral. Actualmente, tin 
un scarcedad di profesionalnan den e sector horeca, cu ta un 
di e sectornan mas importante pa e economia di pais Aruba. 
"P'esey ta yena mi di satisfaccion pa wak cu tur e cursonan aki 
ta completamente yen y cu pronto Aruba por conta cu hendenan 
capacita pa brinda un miho servicio na nos bishitantenan. E 
demanda internacional pa bishita Aruba ta halto y nos como 
gobernantenan mester percura pa e keda asina. P'esey nos 
lo sigui coopera y stimula e comunidad completo, pa forma 
parti di e cursonan di EPE, pa asina yuda fortalece e mundo di 
hospitalidad y engrandece e economia di pais Aruba" Minister 
Croes a expresa. 


Minister Croes kier encurasha tur esnan cu tin e necesidad pa 
un trabou of cu kier sigui crece den nan liña di trabou, pa bay 
inscribi na EPE, pa asina engrandece nan conocemento, cu 


e resultado di por drenta mas facil y cu miho credencial, nos 
mercado laboral. Un danki ta bay na e team dinamico di EPE, 
pa nan esfuerso, dedicacion, y pasion, den crea profesionalnan 
den un termino cortico. Tambe ta gradici Aruba Hotel and 
Tourism Association pa nan bon cooperacion pa cu EPE y di a 
provee materialnan cu tabata necesario pa eleva y completa e 
curso di waiter/waitress. 


"Mi kier a desea tur cursista cu a caba di cuminsa cu nan curso 
na EPE, tur clase di exito pa cu e siguiente lunanan di estudio. 
Tambe mi ta gradici cada un di nan, pa a tuma e decision di 
sigui studia y bay dilanti, yudando asina, nan mes y pais Aruba 
progresa" Minister Croes a expresa. 

MINISTER THIJSEN A PAPIA CU PRESIDENTE DI 
MKB NEDERLAND JACCO VONHOF 


Minister Plenipotenciario mr. Ady Thijsen 
tabata tin awe un reunion cu presidente 
di MKB Nederland Jacco Vonhof. 

Meta di e bishita aki na prome instante ta 
pa cera conoci y alabes intercambia riba 
algun temanan cu por ta di importancia 
pa Aruba riba e tereno di empresa chikito 
y mediano. Sr. Thijsen a papia cu sr. 
Vonhof riba con e pandemia tabata un f 
sla duro pa Aruba su economia, mirando 
cu e pilar principal ta turismo. Na mes 
un momento, segun Minister Thijsen 
a bisa cu Aruba ta un di e paisnan cu 
a recupera mas liher despues di e 
pandemia. “Esaki ta desaroyonan cu 
institutonan financiero manera IMF 
tambe ta vocifera. Un cos importante cu 
nos a siña di e pandemia ta cu Aruba 
mester diversifica su economia. Antes 
Aruba tabata un pilar economico grandi 
cu tabata e refineria y turismo. Awor 
aki ta solamente turismo ta e corki riba 
cual e economia ta draai. Den cuadro 
di esaki Aruba ta parti di transicion pa 
energia alternativa. Un MOU a caba di 
wordo firma entre companianan estatal 
di utilidad di Aruba cu e compania spaño 
Accionna Energia. Hunto cu e uso di 
LNG pa produccion di electricidad, ta haci Aruba un trendsetter 
den region Caribense.' 


‘E siguiente pasota agricultura, unda cu nosta den combersacion 
cu Universidad di Wageningen riba posibilidadnan riba e 
tereno aki. Loke tambe ta importante ta stimulacion di e sector 
di empresa chikito v mediano, cu ta e weso di lomba di nos 
economia. Mi ta kere cu pa medio di cooperacion lo mester 
por stimula nos hendenan pa ta un bon entrepreneur. Tambe 
lo mester mira unda por haci e proceso mihor v duna structura 
unda esaki ta nesesario. Nos mester crea un ambiente unda 
principalmente nos hobennan cu hopi biaha tin un bon idea, 
haya e gula v instrumentonan con pa lanta nan mesun negoshi. 
Aruba tin hopi potencial, pesev lo ta bon pa mira unda MKB 
Nederland por yuda comerciantenan na Aruba, asina Minister 
Thijsen a bisa. 


Presidente di MKB Nederland Jacco Vonhof a bisa Minister 
Thijsen cu e ta reconoce hopi den loke e mandatario a bisa 
cu e situacion cu empresanan MKB na Hulanda. Vonhof: 
'MKB Nederland tin hopi experticio v sigur nos ta dispuesto 
pa sondea maneranan unda nos por vuda y duna sosten na 
comerciantenan na Aruba. Lo ta bon pa inventarisa kico falta 


cerca e comerciantenan, pa nos por mira riba cual tereno nos 
por ta di nesesidad. Con bo ta organisa, lo mester bin mas 
investigacion riba esaki. Nos ta bai mira den seno di MKB 
Nederland y otro partnernan na posibilidadnan.' 


Minister Thijsen a bisa di ta contento cu MKB Nederland ta 
habri pa brinda e cooperacion nesesario. 'Na e momento cu 
Aruba ta den pleno reformacion riba diferente tereno den 
cuadro di e “Onderlinge Regeling, ta e momento pa stimula 
e sector di empresa chikito y mediano. Nos sa di empresnan 
na Aruba cu tin un bon producto, cu awor aki nan ta exporta 
entre otro pa Curaçao, mientras cu e producto tin potencial pa 
wordo exporta pa Europa. Akinan nos mester crea posibilidad 
pa e comerciante por tuma e pasa y crece cu su empresa. E 
bentaha di esaki cu si mas Arubiano ta exitoso comercialmente, 
esaki ta un beneficio grandi pa Aruba, unda e empresanan ta 
inverti den economia di Aruba, dus e placa ta keda Aruba, 
asina Minister Thijsen a bisa. 


E palabracion a keda haci cu Minister Thijsen lo bai inventarisa 
cerca e organisacionnan empresarial kico ta nan nesesidadnan 
y despues reuni cu otro atrobe. Minister Thijsen a gradici Jacco 
Vonhof pa e reunion sumamente ameno y tin e confiansa cu tin 
manera pa cooperacion. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


